**Földy János**

**Földy János** (Neupauer János) ([Szepesváralja](https://hu.wikipedia.org/wiki/Szepesv%C3%A1ralja" \o "Szepesváralja), [1811](https://hu.wikipedia.org/wiki/1811). [március 3.](https://hu.wikipedia.org/wiki/M%C3%A1rcius_3.) – [Budapest](https://hu.wikipedia.org/wiki/Budapest), [1886](https://hu.wikipedia.org/wiki/1886). [november 25.](https://hu.wikipedia.org/wiki/November_25.)) jogász, királyi tanácsos és jogakadémiai tanár.



Élete

Gimnáziumi tanulmányait [Lőcsén](https://hu.wikipedia.org/wiki/L%C5%91cse), a jogot [Kassán](https://hu.wikipedia.org/wiki/Kassa) végezte, mint szegény sorsú ifjú, egészen a saját erejére utalva, mert atyját az [1831](https://hu.wikipedia.org/wiki/1831). évi [kolerajárvány](https://hu.wikipedia.org/wiki/Kolera) ragadta el. [1834](https://hu.wikipedia.org/wiki/1834)-ben ügyvéddé esküdött fel [Pozsonyban](https://hu.wikipedia.org/wiki/Pozsony); azután öt évig [Pesten](https://hu.wikipedia.org/wiki/Pest_(t%C3%B6rt%C3%A9nelmi_telep%C3%BCl%C3%A9s)" \o "Pest (történelmi település))dolgozott ügyvédek mellett, míg [1839](https://hu.wikipedia.org/wiki/1839)-ben a [nagyváradi](https://hu.wikipedia.org/wiki/Nagyv%C3%A1rad) akadémiához jogtanárrá neveztetett ki. Mint Bihar megye táblabirája élénk részt vett az akkori szabadelvű párt politikai mozgalmaiban. Az ifjúságot hazafias érzületre, folytonos művelődésre és önképzésre serkentette s ugyancsak ő vetette meg alapját a most is meglevő akadémiai betegsegélyző alaptőkének; ő volt a legelsők egyike, a ki előadásánál a [latin](https://hu.wikipedia.org/wiki/Latin_nyelv) nyelvet [magyarral](https://hu.wikipedia.org/wiki/Magyar_nyelv) cserélte föl. Midőn [Fogarassy Mihály](https://hu.wikipedia.org/wiki/Fogarassy_Mih%C3%A1ly)címzetes [püspök](https://hu.wikipedia.org/wiki/P%C3%BCsp%C3%B6k) és aligazgató Nagyváradról eltávozott, ő neveztetett ki helyettes aligazgatóvá. [1848](https://hu.wikipedia.org/wiki/1848)-ban [német](https://hu.wikipedia.org/wiki/N%C3%A9met_nyelv)hangzású nevét Földyre változtatta. A szabadságharc alatt Nagyváradon alakított vésztörvényszék birája volt, ezért a [világosi](https://hu.wikipedia.org/wiki/Vil%C3%A1gos) fegyverletétel után állásától elmozdíttatott, majd fogságba került és [1849](https://hu.wikipedia.org/wiki/1849)  [november 8-án](https://hu.wikipedia.org/wiki/November_8.) a pesti ujépületben kötél általi halálra itéltetett; [Haynau](https://hu.wikipedia.org/wiki/Haynau) többek között az ő büntetését is kegyelem útján 15 évi vasban töltendő várfogságra változtatta át. Hetedfélévet töltött [Olmüczben](https://hu.wikipedia.org/w/index.php?title=Olm%C3%BCcz&action=edit&redlink=1" \o "Olmücz (a lap nem létezik)) és [Josefstadtban](https://hu.wikipedia.org/w/index.php?title=Josefstadt&action=edit&redlink=1" \o "Josefstadt (a lap nem létezik)), [1856](https://hu.wikipedia.org/wiki/1856)-ban kegyelmet nyert és kiszabadult. Az ügyvédségtől is el levén tiltva, mint névtelen társ ügyvédkedett több évig Kassán, [Sátoraljaújhelyen](https://hu.wikipedia.org/wiki/S%C3%A1toralja%C3%BAjhely) és [Eperjesen](https://hu.wikipedia.org/wiki/Eperjes_(Szlov%C3%A1kia)), részben egykori tanítványai neve alatt és szövetségében, mígnem a [Bach-korszak](https://hu.wikipedia.org/wiki/Bach-korszak) megszüntével előbb Sáros megye törvényszéki birája, majd Pest megye árvaszéki elnöke lett. [1868](https://hu.wikipedia.org/wiki/1868)-ban Bihar megye törvényszéki birája lett. A népoktatás ujjászervezésének alkalmával [Eötvös József](https://hu.wikipedia.org/wiki/E%C3%B6tv%C3%B6s_J%C3%B3zsef_(%C3%ADr%C3%B3)) közoktatási miniszter királyi tanácsosi ranggal [1869](https://hu.wikipedia.org/wiki/1869)-ben Bihar megye tanfelügyelőjévé nevezte ki, mely állásában [1875](https://hu.wikipedia.org/wiki/1875)-ig működött és a nagyváradi birói államvizsgálati bizottságnak is elnöke volt. 1875-ben nyugalomba vonult.

Művei

* Több cikket irt a lapokba, nagyobbrészt névtelenül, igy a [Jogtudományi Közlönybe](https://hu.wikipedia.org/wiki/Jogtudom%C3%A1nyi_K%C3%B6zl%C3%B6ny) is (1869. Bot és bilincs.)

Forrás

https://hu.wikipedia.org/wiki/Földy\_János